**Tájékoztatás**

Tisztelt Szülők!

Kérjük figyelmesen olvassák el alábbi tájékoztatónkat!

A 2023/2024. tanévben változik a gyermekétkeztetés számlázása, fizetési rendje a dunaharaszti nevelési, oktatási intézményekben.

2023. augusztus 1-től az étkezési térítési díjat ELŐREFIZETÉSSEL, az étkezéses hónapot megelőző hónapban kell kiegyenlíteni.

Ebben az esetben a teljes hónap (adott hónap összes munkanapja) kerül számlázásra és ezt szükséges teljesíteni a kiállított számla lejáratáig.

Nagyon fontos, hogy az étkezés csak a számla befizetése után kerül megrendelésre, amennyiben az étkezéses hónap nem kerül kifizetésre, a gyermek nem tudja igénybe venni az étkezést.

A számlázás minden hónap 10. napján (amennyiben hétvégére vagy munkaszünetinapra esik, akkor az azt követő munkanapon) történik.

Az igénylések változatlanul automatikusak, azok az étkezési nyilatkozat kitöltésével kerülnek rögzítésre, a szülő továbbra is csak lemondást tud generálni az étkezést megelőző munkanapon 9:00-ig bezárólag a MENZA Pure szülői felületen.

Adott hónapban a lemondott napok a következő hónap számlázásakor jóváírásra kerülnek.

A számlák kiállításáról a továbbiakban is rendszerüzenetet fognak kapni.

A befizetés módja változatlan, történhet bankkártyával a MENZA Pure szülői felületen keresztül, átutalással a Dunaharaszti Területi Gondozási Központ

11742180-16796751-10430006 számlaszámra, illetve igény esetén csekken.

A csekkes igényt minden esetben jelezni kell az adott intézmény titkárságán vagy a gallzsuzsi@dunaharaszti.hu e-mail címen.

A csekkes számlák a kiállítástól számított 3 munkanapon belül kerülnek kiosztásra az intézményekben a gyerekek számára.

**FONTOS!**

Szeretnénk továbbá felhívni a kedvezményesen étkezők figyelmét arra, hogy a 328/2011. (XII.29.) Korm. rendelet értelmében azokra a napokra, amelyeken a gyermek nem étkezik, nem tartózkodik a nevelési/oktatási intézményben kötelesek lemondani az étkezést a MENZA Pure szülői felületen vagy írásban e-mailben az etkezesszuloi@dunaharaszti.hu e-mail címen az étkezéses napot megelőző munkanapon 9:00-ig bezárólag.

Fontos tudni, hogy ezekre a napokra az állami normatívát (támogatás) nem lehet lehívni, így ebben az esetben az étkezés költségét Dunaharaszti Város Önkormányzatának kell kifizetni az étkezést biztosító cég felé, ami kárként jelentkezik és jelentős költséget jelent.

Amennyiben a lemondás nem történik meg a távollét idejére, úgy a le nem mondott étkezés(ek) teljes áron kerülnek kiszámlázásra a szülő felé, a hiányzást követő 2. munkanaptól, amelynek összegét a számla kézhezvételétől számított 8 napon belül megfizetni köteles.

Kérdés, kérés esetén az alábbi elérhetőségeken tudnak információt kapni:

Gáll Zsuzsanna (Dunaharaszti Város Önkormányzata)

gallzsuzsi@dunaharaszti.hu 06 20 539 2197

Dunaharaszti Város Önkormányzata

2023. április